**Naziv obveznika: OSNOVNA ŠKOLA SVETA MARIJA**

**Poštanski broj i sjedište: 40326 Sveta Marija**

**Adresa: Andrije Habuša 29/A**

**Šifra općine: 607**

**Broj RKP: 14291**

**Matični broj: 1329472**

**OIB: 78930696863**

**Razina: 31**

**Razdjel: 000**

**Šifra djelatnosti: 8520**

**BILJEŠKE**

**UZ FINANCIJSKA IZVJEŠĆA**

 **01.01.-31.12.2023.**

**Obrazac PR-RAS**

**1.Prihodi poslovanja**

**Šifra 6 – Prihodi poslovanja**

U razdoblju od 01.01.-31.12.2023. prihodi poslovanja (razred 6) iznose 657.115,01 eura i veći su od ostvarenih u 2022. godini za 11,8%.

**Šifra 6361: Tekuće pomoći proračunskim korisnicima iz proračuna koji im nije nadležan**

Tekući pomoći proračunskim korisnicima iz proračuna koji im nije nadležan predstavljaju sredstva za plaće i ostale izdatke za zaposlene koje doznačuje Ministarstvo znanosti i obrazovanja, te sredstva za nabavu radnih udžbenika i prehranu učenika. U prosincu 2023. primljen je od MZO iznos od 1.000,63 eura za provođenje programa izvannastavnih aktivnosti (provođenje programa u 2024. godini).

Kapitalne pomoći proračunskim korisnicima iz proračuna koji im nije nadležan predstavljaju sredstva dobivena za nabavu udžbenika i sredstva za nabavu knjiga za školsku knjižnicu.

**Šifra 6381: Pomoći temeljem prijenosa EU sredstava**

U prvoj polovici 2023. godini učenici su temeljem projekta Školske sheme dobivali dodatne obroke mlijeka i voća, a dobivena su i sredstva iz projekta „Školski obroci svima“ kojim se osiguravaju obroci učenicima u nepovoljnom socijalnom položaju.

Temeljem projekta „Learning from the Extremes“ čiji je nositelj za RH CARNET a u koji se Škola uključila, primljeno je 19.915,58 eura, od kojih je je 9.227,50 eura kapitalnih potpora, a preostala sredstva su tekuća potpora.

**Šifra 6526: Ostali nespomenuti prihodi**  odnose se na prihode od uplate učenika za članarinu Školskog sportskog kluba, članarinu Kluba prijatelja knjige, izgubljene udžbenike te uplate učenika za jednodnevne izlete odnosno terensku nastavu. Prihodi su manji u odnosu na prošlu godinu jer nema uplate učenika za prehranu u školskoj kuhinji (sredstva osigurava MZO).

**Šifra 6631: Tekuće donacije**

 Tekuća donacije koje su ostvarene:

-GKP Pre-kom za sudjelovanje u eko-kvizu = 570,00 eura

-Koncept putovanja za troškove pedagoške pratnje na izletu = 159,30 eura

-Crveni križ iz sredstava Solidarnosti = 80,80 eura

-rabat nakladnika za časopise i testove = 78,82 eura

-Unimer Čakovec za sakupljeni stari papir = 75,80 eura

-za sakupljene stare baterije – 16,43 eura

-IRIM –roboti i dr. = 747,73 eura

-PRIMA NAMJEŠTAJ – trosjedi, stolić i poličar za dnevni boravak učenika = 900,00 eura

-Školski sportski savez MŽ – 200,00 eura

**Šifra 67: Prihodi iz nadležnog proračuna za financiranje redovne djelatnosti** prihodi su od Međimurske županije sukladno Odluci o kriterijima, mjerilima i načinu financiranja rashoda osnovnih škola u Međimurskoj županiji. Primljena su i sredstva u iznosu od 5.025,00 eura za reviziju i izmjene i dopune projekta energetske obnove zgrade matične škole, 2.000,00 eura za uklanjanje ograde u područnoj školi u Donjem Mihaljevcu, 955,62 eura za rad stručnjaka za tehničku podršku u projektu e-škole, 300,00 eura za sakupljeni stari papir te 308,00 eura za rad učitelja u provođenju izvannastavne aktivnosti Građanski odgoj i obrazovanje.

**2.Rashodi poslovanja**

**Šifra 31: Rashodi za zaposlene**

Rashodi za zaposlene u odnosu na 2022. godinu povećani su zbog rasta osnovice za obračun plaće, uvođenja privremenog dodatka na plaću i povećanja iznosa materijalnih prava ugovorenih važećim kolektivnim ugovorima. Smanjeni su rashodi za posebne uvjete rada zbog samo jednog odjela kombiniranog odjela u područnoj školi i manjeg broja učenika s prilagodbama programa.

**Šifra 32: Materijalni rashodi**

Značajna odstupanja od prethodne godine:

-Šifra 3211: Službena putovanja – u 2023. godini povećan je broj odlazaka na stručna usavršavanja, a također su učitelji odlazili s učenicima na terensku nastavu i izlete

-Šifra 3222: Materijal i sirovine – povećan je trošak nabave namirnica i potrošnog materijala za školsku kuhinju radi povećanja cijena namirnica, a učenici su imali i dodatan obrok

-Šifra 3224: Materijal i dijelovi za tekuće i investicijsko održavanje –nije bilo potrebe za nabavu značajnijih količina materijala za održavanje

-Šifra 3232: Usluge tekućeg i investicijskog održavanja – zamijenjen je klima uređaj u učionici informatike, uklonjena je ograda, zamijenjena unutarnja vrata i sanirani žljebovi i stepenice u područnoj školi

-Šifra 3239: Ostale usluge – izvršeni su pregledi i ispitivanja plinske instalacije, plinodojave i elektroinstalacija

-Šifra 3293: Reprezentacija – škola je bila domaćin stručnih skupova te je bilo potrebno osigurati osvježenje za sudionike

-Šifra 3295: Pristojbe i naknade – u prvoj polovici godine bila je zaposlena jedna osoba s invaliditetom, te za to razdoblje nije bilo potrebno plaćati naknadu zbog nezapošljavanja osoba s invaliditetom

-Šifra 3299: Ostali nespomenuti rashodi poslovanja povećani su radi troškova izleta i terenske nastave učenika

**3. Rashodi za nabavu nefinancijske imovine**

**Šifra 4 – Rashodi za nabavu nefinancijske imovine-** nabava knjiga za školsku knjižnicu, udžbenika za učenike – iz programa Lfte nabavljeni su interaktivni ekrani, računala, ploter i pisači.

**Višak prihoda i primitaka raspoloživ u sljedećem razdoblju**

Za razdoblje 1.1.-31.12.2023. ostvaren je višak prihoda i primitaka u izvještajnom razdoblju u iznosu od 721,73 eura. Uz višak prihoda poslovanja iz prethodnih godina od 14.425,26 eura, ukupan višak prihoda i primitaka raspoloživ u sljedećem razdoblju iznosi 15.146,99 eura.

**Obrazac BIL**

IMOVINA

Značajnija odstupanja na stanje 1. siječnja 2023. godine

Šifra 0221: Uredska oprema i namještaj – nabavljena su računala, ploter, pisači i interaktivni ekrani iz projekta Lfte, MZO je prenijelo u vlasništvo škole tablete, projektor i laptop iz projekta CKR, a isknjižena su neispravna računala i računalna oprema.

Šifra 0226: Sportska i glazbena oprema – Općina Sveta Marija prenijela je u vlasništvo škole glazbene instrumente za provođenje izvanškolske aktivnosti Mali tamburaši.

Šifra 042: nabavljeni su roboti, VR naočale, rezač i dr. iz projekta Lfte

Šifra 129: Ostala potraživanja –potraživanja za bolovanja na teret HZZO-a

Šifra 193: Kontinuirani rashodi budućih razdoblja – knjižena je plaća za prosinac 2023. godine koja dospijeva u siječnju 2024. godine

OBVEZE I VLASTITI IZVORI

Izvršena je korekcija manjka prihoda od nefinancijske imovine za dobivena sredstva za udžbenike i lektiru te kapitalne potpore.

Sukladno odluci MZO isknjiženi su sa stavke izvanbilančnih zapisa tableti, projektor i laptop dobiveni u okviru CKR, a upisana su kao izvanbilančni zapisi prijenosna računala (13 komada) koje je škola dobila od MZO, a za koju od strane Ministarstva znanosti i obrazovanja još nije dobivena odluka o prijenosu vlasništva.

**Obrazac P-VRIO**

 U 2023. godini Međimurska županija prenijela je u vlasništvo škole priručnike za provođenje izvannastavne aktivnosti Građanski odgoj i obrazovanje.

Temeljem odluke MZO prenijeti su u vlasništvo škole tableti, projektori i prijenosno računalo koje je škola dobila iz projekta Podrška provedbi Cjelovite kurikularne reforme faza II koji su prijašnjih godina knjiženi kao izvanbilančni zapisi.

Općina Sveta Marija prenijela u vlasništvo škole glazbene instrumente za provođenje izvanškolske aktivnosti Mali tamburaši.

**Obrazac OBVEZE**

 Nedospjele obveze čine obveze za obračunatu a nedospjelu plaću za mjesec prosinac 2023. (isplaćeno 12 plaća u 2023. godini), ostale obveze (obveze za nedospjele troškove električne energije, plina, telefona i dr. za prosinac 2023.) te međusobne obveze proračunskih korisnika za naknadu za bolovanje na teret HZZO-a.

**Obrazac RAS-FUNKCIJSKI**

 Osnovna škola Sveta Marija obavlja uslugu osnovnoškolskog obrazovanja uvedenu na Šifri 0912 Osnovno obrazovanje. Na Šifri 196 Dodatne usluge u obrazovanju uvedene su usluge prehrane učenika u školskoj kuhinji.

Sveta Marija, 31. siječnja 2024.

 RAVNATELJICA:

 Gorana Šavora Peter, prof.